Geoffrey Piers Henry Dutton
Store norske leksikon,Språk og litteratur,Litteratur i verden,Oseanias litteratur,Australias litteratur
Geoffrey Piers Henry Dutton var en australsk forfatter og kritiker. Hovedtemaene i hans verk er vennskap, kjærlighet og skjønnhet i naturen.
Dutton tjenestegjorde i flyvåpenet under andre verdenskrig, som danner bakgrunn for Flying Low (1992). Han skrev ellers blant annet romanen Queen Emma of the South Seas (1976), novellesamlingen The Wedge-Tailed Eagle: Stories (1980), barnebøker, lyrikk for ungdom, historiske biografier, essaysamlinger, litteratur- og kunstkritiske studier og reiseskildringer. Hans tidlige diktning var eksperimentell og modernistisk, mens senere diktning er mer reflekterende. Utvalgte diktsamlinger Findings Keepings: Selected Poems 1940–70 (1970)  Selective Affinities (1985)  New and Selected Poems (1993)  New York Nowhere (1998)  I 1994 kom selvbiografien Out in the Open. Les mer i Store norske leksikon Australias litteratur